open-index/open-wikipedia-markdown huggingface dataset:
აღმოსავლეთი არაბეთი

[მინი|300პქ|აღმოსავლეთი არაბეთი (ისტორიული ბაჰრეინის რეგიონი) [ფრანგები|ფრანგი გეოგრაფის ბელინის 1745 წლის რუკაზე.]]
**აღმოსავლეთი არაბეთი** — არაბეთის ნახევარკუნძულის აღმოსავლეთი ნაწილი, რომელსაც XVIII საუკუნემდე ბაჰრეინი () ეწოდებოდა. რეგიონი იწყებოდა ბასრადან, სპარსეთის ყურის გასწვრივ მოიცავდა დღევანდელ: ბაჰრეინს, ქუვეითს, ელ-ჰასას, ელ-ქატიფს, არაბთა გაერთიანებულ საამიროებს და მთავრდებოდა ჩრდილოეთ ომანში.

## სქოლიო 
კატეგორია:ახლო აღმოსავლეთის ისტორია
კატეგორია:საუდის არაბეთის ისტორია
კატეგორია:ბაჰრეინის ისტორია
კატეგორია:ისტორიული რეგიონები
ელ-ქატიფი

**ელ-ქატიფი** () — დასახლებული არეა და გუბერნია საუდის არაბეთის აღმოსავლეთ პროვინციაში. მას ჩრდილოეთიდან ესაზღვრება რას-ტანურა და ელ-ჯუბაილი, სამხრეთით დამამი, აღმოსავლეთით სპარსეთის ყურე, ხოლო დასავლეთით მეფე ფაჰდის სახელობის საერთაშორისო აეროპორტი. რეგიონს გააჩნია საკუთარი მუნიციპალიტეტი და მოიცავს რამდენიმე პატარა ქალაქსა და სოფელს.

ქატიფი აღმოსავლეთ არაბეთის ერთ რერთი უძველესი დასახლებული პუნქტი, მისი ისტორია იწყება დაახლოებით ქრისტეშობამდე 3500 წელს. ისტორიულად ქატიფის მოსახლეობა ეწეოდა მეთევზეობას და ფერმერობას. ნავთობის აღმოჩენის შემდეგ უმეტესობა დასაქმდა: ნავთობის ინდუსტრიაში, განათლებასა და სხვა საზოგადოებრივ სექტორში. 

## ისტორია 
ოაზისის ტერიტორიაზე ჩვენს წელთ აღრიცხვამდე 3500 წელს არსებული დასახლების ნაშთებია აღმოჩენილი. მისი ადრეული სახელი იყო ალ-ხატი (). ის ოხსენებულია ანტარა იბნ შადადის, ტარაფას და ბაშარ იბნ ბურდის პოემებში. რადგან რეგიონი ცნობილი იყო შუბების წარმოებით, მისი სახელი ასოცირდებოდა შუბის ბუნიკთან.

ქატიფი საუკუნეების განმავლობაში სპარსეთის ყურის უმსხვილესი დასახლებული პუნქტი იყო. ბერძნები მა კატეუსს უწოდებდნენ, შედეგად ბევრ ადრეულ ევროპულ რუკაზე სპარსეთის ყურე კატეუსის ყურედაა მოხსენიებული. ქატიფი და კუნძული ტაროუტი საუდის არაბეთის ყველაზე მნიშვნელოვანი არქეოლოგიური ცენტრებია.

ისტორიულად ელ-ჰასა და კუნძული ბაჰრეინი ეკუთვნოდა რეგიონს, რომელიც მთლიანად ბაჰრეინად იყო ცნობილი. 899 წელს ქატიფი და ელ-ჰასა ქარმატების რელიგიურმა ჯგუფმა დაიპყრო. მათ თავი დაამარცხეს და რეგიონს 1071 წლამდე მართავდნენ. 988 წელს რეგიონი დაარბია ბუიდების დასავლეთ სპარსულმა დინასტიამ. 1071 - 1253 წლებში რეგიონს უიუნიდების დინასტია მართავდა. 1253 წელს რეგიონის მმართველი გახდა უსფურიდების დინასტია ელ-ჰასადან. მმართველები 1440 წელს შეიცვალა ჯაბრიდსებით ელ-ჰასადან. 1515-1520 წლებში რეგიონი  პორტუგალიელებმა დაიპყრეს. 1790 წელს რეგიონში ჩამოყალიბდა პირველი საუდური სახელმწიფო, თუმცა ის 1818 წელს ოსმალებთან ბრძოლაში დამარცხდა. 1830 წელს ოსმალოები საბოლოოდ დაამარცხეს და შეიქმნა მეორე საუდური სამეფო. 1871 წელს ოსმალებმა შეძლეს რეგიონზე კონტროლის დამყარება, თუმცა 1913 წელს იბნ საუდმა საბოლოოდ შეიერთა აღმოსავლეთი რეგიონი.         

## რესურსები ინტერნეტში 
*Qatif on line  
*Geography of Qatif  
*Qatif Oasis  
*Qatif travel guide  

## სქოლიო 
კატეგორია:საუდის არაბეთი
კატეგორია:საუდის არაბეთის ქალაქები
კატეგორია:საუდის არაბეთის ოაზისები
კატეგორია:პორტუგალიის ყოფილი კოლონიები
ოქროს გლობუსის 49-ე დაჯილდოება

**ოქროს გლობუსის 49-ე დაჯილდოება** გაიმართა 1992 წლის 18 იანვარს.

## გამარჯვებულები
### კინო 
## რესურსები ინტერნეტში
*ოფიციალური საიტი 

კატეგორია:ოქროს გლობუსი
დიდი გარდნერი

**დიდი გარდნერი** ( დ. 16 ოქტომბერი, 1967) — ამერიკელი კინოპროდიუსერი. არის ბრედ პიტის მიერ დაარსებული კომპანიის, Plan B Entertainment-ის პრეზიდენტი.

## ფილმოგრაფია
## რესურსები ინტერნეტში
*

## სქოლიო
კატეგორია:დაბადებული 16 ოქტომბერი
კატეგორია:დაბადებული 1967
კატეგორია:ამერიკელი კინოპროდიუსერები
კატეგორია:ცოცხალი ადამიანები
რენდი კუეიდი

**რენდი კუეიდი** (; დ. 1 ოქტომბერი, 1950, ჰიუსტონი) — ამერიკელი მსახიობი. არის მსახიობ დენის კუეიდის ძმა. მიღებული აქვს ოსკარის, ოქროს გლობუსისა და BAFTA-ს ნომინაციები ფილმში „უკანასკნელი რაზმი“ შესრულებული როლისთვის.

## ფილმოგრაფია 
## რესურსები ინტერნეტში 
* 

კატეგორია:ამერიკელი მსახიობები
კატეგორია:დაბადებული 1950
კატეგორია:დაბადებული 1 ოქტომბერი
კატეგორია:მსახიობები ანბანის მიხედვით
კატეგორია:ცოცხალი ადამიანები
სონი ბილ უილიამსი

მინიატიურა

**სონი ბილ უილიამსი** (დ. 3 აგვისტო, 1985) — ახალი ზელანდიელი მორაგბე და მოკრივე. თამაშობს როგორც რაგბის ლიგაში, ასევე რაგბის კავშირში. ამჟამად   ბლუზის სახელით ზე-18ში  გამოდის. იგი არის მეორე პიროვნება, რომელმაც ჯერ რაგბი ლიგის და შემდეგ რაგბი-კავშირის ნაკრებში ითამაშა. სონი ბილი ცნობილია თავისი ოფლოუდებით.

## სტატისტიკა
### ნრლ
### ოლ ბლექს
Pld = თამაში, W = მოგება, D = ფრე, L = წაგება, Tri = ლელო, Con = გარდასახვა, Pen = ჯარიმა, DG = არეკნი, Pts = ქულა

## რესურსები ინტერნეტში
*NRL-ის სტატისტიკა 

## სქოლიო
კატეგორია:დაბადებული 3 აგვისტო
კატეგორია:დაბადებული 1985
კატეგორია:ახალზელანდიელი მორაგბეები
კატეგორია:ახალზელანდიელი მოკრივეები
კატეგორია:ცოცხალი ადამიანები
ალექსანდრ კარლი (ანჰალტ-ბერნბურგის ჰერცოგი)

**ალექსანდრ კარლ ანჰალტ-ბერნბურგელი** (; 2 მარტი, 1805, ბალენშტადტი — 19 აგვისტო, 1863, ჰოიმი) — ანჰალტ-ბერნბურგის უკანასკნელი ჰერცოგი.

## ბიოგრაფია
ალექსანდრ კარლი ალექსიუს ფრიდრიხ კრისტიანისა და პრინცესა მარია ფრედერიკა ჰესელ-კასელის შვილი იყო. 1834 წლის 24 მარტს მამისგან მემკვიდრეობით მიიღო ანჰალტ-ბერნბურგი. ალექსანდრ კარლის დროს ბერნბურგში გაყვანილ იქნა რკინიგზა. განვითარებადი სულიერი დაავადების გამო ჰერცოგი ჰოიმის ციხე-სიმაგრეში იმყოფებოდა, სადაც მან სიცოცხლის უკანასკნელი წლები გაატარა სამედიცინო დაკვირვების ქვეშ. საკუთარ კამერჰერთან, მხატვარ ვილჰელმ ფონ კიუგელგენთან ერთად.

ალექსანდრ კარლის მეუღლე, ფრედერიკა შლეზვიგ-ჰოლშტაინ-ზონდერბურგ-გლიუკსბურგი დაინიშნა მის თანამმართველად.

როცა ალექსანდრ კარლი გარდაიცვალა, მას არ დარჩა მემკვიდრე, რის გამოც ანჰალტ-ბერნბურგელების ხაზი გაქრა და საჰერცოგო შეუერთდა ანჰალტს დედაქალაქით დესაუში.
## ლიტერატურა 
* Ганкевич В. Ю. Российские кавалеры ангальтского ордена Альбрехта Медведя // Вісник Чернігівського національного педагогічного університету [Текст]. Вип. 87. — № 8. — Чернігів: ЧДПДУ, 2011. — С. 70 — 71. http://www.nbuv.gov.ua/portal/Soc_Gum/Vchdpu/ist/2011_87/Gank.pdf
* Johannes Werner und Paul Siegwart von Kügelgen (Hrsg.): Wilhelm von Kügelgen — Lebenserinnerungen des Alten Mannes, 1840—1867, Verlag K. F. Koehler, Leipzig 1923
* Alexander Boroffka: Die Geisteskrankheit des Herzogs Alexander Carl von Anhalt-Bernburg (1805—1863). Eine Psychopathographie, Bernburg 1995.(Hrsg.: Verein der Freunde und Förderer der Kulturstiftung Bernburg e.V.)

კატეგორია:ასკანიები
კატეგორია:სულიერად დაავადებული მონარქები
კატეგორია:ანჰალტ-ბერნბურგის მმართველები
გრენდაიზერი

— სათავგადასავლო ანიმაციური სერიალი და მანგა, რომლის რეჟისორია ტომოჰარუ კაცუმატა. სცენარის ავტორი გო ნაგაი. Mazinger-ის ტრილოგიის მესამე ნაწილი. 1975 წლის 5 ოქტომბრიდან 1977 წლის 27 თებერვლამდე გადიოდა იაპონიის ტელევიზიაზე. სულ გამოვიდა 74 ეპიზოდი, რომელთაგან თითოეული 26 წუთს გრძელდება. გრენდაიზერი დღესაც არის პოპულარული შუა აღმოსავლეთში; აგრეთვე პოპულარულია საფრანგეთში, კანადასა და იტალიაში. ძირითადი თემაა რობოტები. 1975 წლის შემდეგ გამოვიდა სრულყოფილი ფილმები გრენდაიზერის შესახებ: „გრენდაიზერი მაზინგერის წინააღმდეგ“, „გრენდაიზერი. ბრძოლა დაისზე“, „მაზინგერი, გრენდაიზერი, რობოტი გეტა დიადი ზღვის მონსტრის წინააღმდეგ“. 

პლანეტა ვეგა მძლავრი რადიოაქტიური ნივთიერების — ვეგატრონის გამოყენების გამო გამოფიტული ხდება. ვეგას დაუნდობელი მეფე, საზღვრების გასაფართოვებლად ახლო მეზობელ, მშვიდობიან პლანეტა ფლიდთან აჩაღებს ომს. მაგრამ თავდასხმას უარყოფითი შედეგი მოაქვს: პლანეტა რადიოაქტიურ უდაბნოდ გადაიქცევა. სამეფო დინასტიის გადარჩენილი წევრი პრინცი დიუკ ფლიდი, ხელში იგდებს პლანეტა ვეგას ყველაზე სასტიკ იარაღს — გრენდაიზერს (ადამიანისმაგვარი საბრძოლო რობოტი), რომელსაც სპეისერთან შეერთება შეუძლია.

## რესურსები ინტერნეტში 
*გრენდაიზერი    
*გრენდაიზერი   
*გრენდაიზერი 
*გრენდაიზერი  

კატეგორია:1975 წლის მანგა
კატეგორია:1975 წლის ანიმე ფილმები
კატეგორია:1975 წლის ანიმე ტელესერიალები
კატეგორია:1976 წლის ანიმე ფილმები
კატეგორია:1976 წლის ანიმე ტელესერიალები
ტოსა ინუ

**ტოსა ინუ** () — ძაღლის ჯიში, გამოყვანილი იაპონიაში XIX საუკუნეში.

ეს ჯიში პირველად იაპონიის პრეფექტურა კოტიში, კუნძულ სიკოკუს მებრძოლი ძაღლების და ჩამოყვანილი მასტიფების, დოგების, ბულდოგების და ბულტერიერების შეჯვარებით მიიღეს. ადრე მათ იაპონურ მასტიფებს უწოდებდნენ. ამა თუ იმ დროს ძაღლების ბრძოლები გავრცელებული იყო მსოფლიოს სხვადასხვა ადგილას. გასული საუკუნის იაპონური ძაღლების ბრძოლის წესების თანახმად, ძაღლებს მდუმარედ უნდა ებრძოლათ, მეტოქისთვის თავი არ უნდა აერიდებინათ, სწორედ ამ წესების დაცვით იბრძოდა ტოსა ინუ — უშიშრად და უხმოდ.

მიუხედავად იმისა, რომ დღესდღეობით ევროპაში, შეერთებულ შტატებსა და იაპონიაში ძაღლების ბრძოლები კანონით აკრძალულია, იაპონიის სოფლებში ისინი ფარულად ჯერ კიდევ ტარდება. ამ ბრძოლებში იყენებენ ტოსა ინუს, რომელიც იქ 30-40 კილოგრამით უფრო მჩატეა, ვიდრე ამ ჯიშის დასავლეთში მცხოვრები წარმომადგენლები.

ტოსა ინუ შეიძლება შესანიშნავი მეგობარი იყოს, თუმცა ისინი ადრეული ასაკიდანვე უნდა იყოს შეჩვეული სხვა ცხოველებს და ადრიდანვე უნდა გაიწვრთნას. შთამბეჭდავი გარეგნობის და „მაკომპრომეტირებელი“ წარსულის გამო ტოსა ინუ ბევრ ქვეყანაში აკრძალულია. მას აქვს ღრმა, ფართო მკერდი, ძალიან ძლიერი კისერი, საშუალო სიგრძის დრუნჩი. ბალანი მოკლე და ხშირია, მისი შეფერილობა შეიძლება იყოს ხორბლისფერი, ჟღალი, შავი. ცუდად ეგუება ქალაქის პირობებში ცხოვრებას, ბავშვებს და სხვა ძაღლებს, ძნელად იწვრთნება, სჭირდება დამატებითი ფიზიკური დატვირთვა.

## რესურსები ინტერნეტში
* ტოსა ინუ 

კატეგორია:მეცხვარე და მოდარაჯე ძაღლები
კატეგორია:იაპონური წარმოშობის ძაღლის ჯიშები
კატეგორია:მოლოსერები
ლუკასის ტერიერი

**ლუკასის ტერიერი** () — ძაღლის ჯიში, გამოყვანილი ინგლისში 1940-იანი წლების ბოლოს.

სერ ჯოსელინ ლუკასი ცდილობდა სილიჰემ-ტერიერის ზომის შემცირებას, ამ მიზნით მან შეაჯვარა სილიჰემი და ნორფოლკ-ტერიერი, რის შედეგადაც მიიღო თავისი სახელობის ჯიში. ეს ჯიში ჯერჯერობით აღიარებული არ არის.

ეს ბრიტანული ჯიში ჰგავს ამერიკასა და ევროპაში აღიარებულ ჩეხურ ტერიერს. ლუკასის ტერიერი ადვილად ეგუება ახალ პირობებს. ამ ჯიშის მომავალი გაურკვეველია. 

ლუკასის ტერიერს აქვს ზომიერი სიგრძის კისერი, დიდი, კეთილი თვალები, წვერი და ულვაშები, დიდი თათები ბალნითაა დაფარული. ბალნის შეფერილობა შეიძლება ნებისმიერი იყოს. ის კარგად ეგუება ქალაქის პირობებში ცხოვრებას, სიცივეს, არ სჭირდება დამატებითი ფიზიკური დატვირთვა, კარგი მოდარაჯეა.

## რესურსები ინტერნეტში
*ლუკას ტერიერების კლუბი

## სქოლიო
კატეგორია:კომპანიონი ძაღლები
კატეგორია:ბრიტანული წარმოშობის ძაღლის ჯიშები
Forever (Spice Girls-ის ალბომი)

***Forever*** — ინგლისური პოპ-ჯგუფ Spice Girls-ის მესამე და უკანასკნელი სტუდიური ალბომი, გამოცემული 2000 წლის ნოემბერში. ეს არის ჯგუფის პირველი ალბომი ჯერი ჰოლიუელის მონაწილეობით გარეშე. მოგვიანებით ჰოლიუელი ჯგუფს დროებით შეუერთდა 2007 წელს. მიუხედავად იმისა, რომ ალბომის გაყიდვები არ იყო ისეთი მაღალი, როგორც წინა ორი სტუდიური დისკის, იგი გაიყიდა 4 მილიონი ასლის სახით, მოხვდა ბრიტანეთის ჩარტების მეორე პოზიციაზე და მოგვიანებით 300.000 ასლის გაყიდვისთვის პლატინის სტატუსი მიიღო. ალბომიდან გამოვიდა სინგლი „Holler“/„Let Love Lead the Way“ (ბრიტანეთის სინგლების ჩარტი - #2), თუმცა მანამდე, ჯერ კიდევ 1998 წელს გამოვიდა „Goodbye“.

## სიმღერების სია
;შენიშვნები
* აღნიშნავს ვოკალის პროდიუსერს.

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო 
კატეგორია:Spice Girls-ის ალბომები
კატეგორია:2000 წლის ალბომები
კატეგორია:Virgin Records-ის ალბომები
კატეგორია:ალბომები როდნი ჯერკინსის პროდიუსერობით
სამოქალაქო ავიაციის საერთაშორისო დღე

**სამოქალაქო ავიაციის საერთაშორისო დღე** (გაეროს ზოგიერთ ოფიციალურ ენაზე: , , , ) — იკაოს მოთხოვნით და გაეროს გენერალური ასამბლეას მიერ, 1996 წელს №A/RES/51/33 რეზულუციით დადგენილი დღე.
აღინიშნება ყოველწლიურად 7 დეკემბერს, იკაოს დაარსების დღეს.
7 დეკემბერი სამოქალაქო ავიაციის საერთაშორისო ორგანიზაციის მიერ აღინიშნებოდა 1994 წლის 7 დეკემბრიდან, სამოქალაქო ავიაციის შესახებ კონვენციის მიღების 50-ე წლისთავთან დაკავშირებით.

## რესურსები ინტერნეტში  
* International Civil Aviation Day

## სქოლიო 
კატეგორია:გაეროს დღეები
კატეგორია:საერთაშორისო დღესასწაულები
კატეგორია:სამოქალაქო ავიაცია
ნიპიგონის ტბა

**ნიპიგონის ტბა** () — ტბა კანადაში, ონტარიოს პროვინციაში. ფართობი 4848 კმ². წყლის დონე 260 მ სიმაღლეზეა. მყინვარულ-ტექტონიკური წარმოშობისაა. ნაპირები ძლიერ არის შეჭრილ-შემოჭრილი, ბევრია კუნძული. მაქსიმალური სიღრმე 165 მ. მიეკუთვნება დიდი ტბების სისტემას. ტბიდან გამოედინება მდინარე ნიპიგონი, რომელიც ერთვის ზემო ტბას. ნაპირები მეჩხრად არის დასახლებული. გეოლოგიური თვალსაზრისით წარმოადგენს მტკნარწყლიანი მყინვარისპირა ტბა — აგასისის რელიქტს. ინდიელთა ენაზე სახელწოდება ნიშნავს „ღრმას, სუფთა წყალს“. არის ყურეები.

## იხილეთ აგრეთვე 
* მსოფლიოს უდიდესი ტბების სია

## რესურსები ინტერნეტში 
კატეგორია:კანადის ტბები
კატეგორია:ტბები ანბანის მიხედვით
გრეიჰაუნდი

**გრეიჰაუნდი** () — ძაღლის ჯიში, გამოყვანილი ეგვიპტეში/დიდ ბრიტანეთში უძველეს ხანაში.

4900 წლის წინ ეგვიპტური სამარხის კედელზე გამოხატული გამოსახულება ამ ჯიშის წარმოშობაზე მიუთითებს. გრეიჰაუნდი გადაიყვანეს ესპანეთში, ჩინეთში, სპარსეთში, და სხვა ქვეყნებში, საბოლოო სახე დიდ ბრიტანეთში მიიღო. მისი დასახელება ძველსაქსონურ სიტყვა grei-დან მოდის, რაც „ლამაზს“, „ნატიფს“  ნიშნავს.

ელეგანტურ გრეიჰაუნდს შეუძლია განავითაროს 79 კმ/სთ სიჩქარე, ეს ყველაზე სწრაფი სპრინტერია ძაღლების სამყაროში. ეს ძაღლი ნადავლის ხელში ჩასაგდებად სიჩქარეს და მხედველობას იყენებს, მნიშვნელობა არ აქვს რას მისდევს — ცხოველს მინდორში, თუ მექანიკურ კურდღელს დოღზე. შინაური გრეიჰაუნდი მშვიდი მეგობარია, თუმცა ჩვევად აქვს, გაეკიდოს ყველაფერს, რაც მოძრაობს.

გრეიჰაუნდს აქვს ფართო მკერდი, გრძელი, სწორი წინა ფეხები, გრძელ, დაკუნთულ კისერს ნაზი ბეწვი ფარავს. გრეიჰაუნდი ცუდად ეგუება სახლის პირობებში ცხოვრებას, ადვილად იწვრთნება, ბეწვს არ სჭირდება განსაკუთრებული მოვლა, კარგად იტანს სიცხეს.

## რესურსები ინტერნეტში
* 

კატეგორია:მწევარი ძაღლები
კატეგორია:ბრიტანული წარმოშობის ძაღლის ჯიშები
ტოლობის ნიშანი

[thumb|მარჯვნივ|200px|კარგად ცნობილი [ტოლობა მათემატიკაში]]
**ტოლობის ნიშანი** ან **განტოლების ნიშანი** (**=**) — მათემატიკური სიმბოლო, რომელიც ასახავს ტოლობას მათემატიკაში, ლოგიკასა და სხვა ზუსტ მეცნიერებებში. იგი გამოიგონა რობერტ რეკორდმა 1557 წელს. ტოლობის ნიშანი ისმევა ორ ტოლ მხარეს შუაში, მაგალითად, როგორც განტოლებაში. მისი საწინააღმდეგო, უტოლობის ნიშნია გადახაზული ტოლობის ნიშანი: „≠“.

## ისტორია 
მინი|ტოლობის ნიშნის პირველი გამოყენება (14*x*+15=71 თანამედროვე ინტერპრეტაციით) რობერტ რეკორდის „მახვილგონიერების სალესიდან“.
სიმბოლო „=“ რომელიც ამჟამად საყოველთაოდ აღიარებულია მათმატიკოსების მიერ ტოლობის ნიშნად, პირველად უელსელმა მათემატიკოსმა რობერტ რეკორდმა გააცნო საზოგადოებას წიგნში „მახვილგონიერების სალესი“ (1557). სიმბოლოს თავდაპირველი ფორმა გაცილებით უფრო გრძელი იყო, ვიდრე ამჟამინდელია. წიგნში რეკორდი საკუთარ დიზაინს უწოდებს „Gemowe lines“, რაც „ტყუპ ხაზებს“ ნიშნავს (ლათინურიდან *gemellus*):

შოტლანდიის ენდრიუსის უნივერსიტეტის მათემატიკის ისტორიის სატის მიხედვით:

სიმბოლო „=“ იმთავითვე პოპულარული არ გამხდარა. სიმბოლოები „||“ და æ (ან œ), ლათინური სიტყვიდან „aequalis“, რაც ნიშნავს „ტოლია“, „უდრის“, ფართოდ გამოიყენებოდა 1700-იან წლებში.

## მსგავსი სიმბოლოების ცხრილი 
## რესურსები ინტერნეტში 
*ურთიერთდამოკიდებულების სიმბოლოების ადრეული გამოყენება
*„მახვილგონიერების სალესის“ იმ გვერდის სურათი, რომელზედაც ასახულია ტოლობის ნიშანი
*მეცნიერული სიმბოლოები, ხატულები, მათემატიკური სიმბოლოები
*რობერტ რეკორდი იგონებს ტოლობის ნიშანს
## სქოლიო 
კატეგორია:მათემატიკური სიმბოლოები
საკაო

**საკაო** — სოფელი დასავლეთ საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, თემის ცენტრი (სოფლები: ბორცო, ლაგვანთა, მაჟიეთი, ხიდეშლები).

## დემოგრაფია
2014 წლის აღწერის მონაცემებით სოფელში ცხოვრობს 77 ადამიანი.

## იხილეთ აგრეთვე
*საკაოს სამზიარის უდაბნო

## სქოლიო
კატეგორია:ონის მუნიციპალიტეტის სოფლები
ეშ-შარკია

**აღმოსავლეთი პროვინცია** ( ''*) — საუდის არაბეთის უდიდესი პროვინცია. პროვინციის დედაქალაქია ქალაქი დამამი, სადაც პროვინციის მოსახლეობის უმეტესობა ცხოვრობს და განთავსებულია მთავრობა. პროვინციის ახლანდელი მმართველია საუდის რაბეთის პრინცი საუდ ბინ ნაიეფი. 

აღმოსავლეთ პროვინციაზე მოდის საუდის არაბეთის ნავთობის წარმოების უდიდესი წილი. პროვინციაში მდებარეობს ასევე ქალაქი ელ-ჯუბაილი, რომელიც არის ქიმიური წარმოების ცენტრი. მისი სპარსეთის ყურეში მდებარეობის გამო ელ-ჯუბაილი ასევე ტურისტული ცენტრიცაა. ტურისტების უმეტესობა არიან სპარსეთის ყურის გარშემო არსებული სახელმწიფოებიდან.

## ისტორია 
პრე-ისლამური პერიოდიდან 1521 წელს ოსმალოების მიერ დაპყრობამდე რეგიონს ეწოდებოდა ბაჰრეინი. ოსმალების მმართველობის დროს მთელი რეგიონი ცნობილი იყო როგორც ელ-ჰასა. ოსმალეთის იმპერიის დაშლის შემდეგ რეგიონს დაეპატრონა საუდების დინასტია. ბევრ არაბულ საისტორიო წიგნში რეგიონი მოხსენიებულია როგორც *ქატიფი და ჰასა*(الأحساء و القطيف), რადგან რეგიონის ყველაზე ცნობილი ანტიკური ქალაქებია: ელ-ქატიფი და ელ-ჰასა. დანარჩენი ქალაქების უმეტესობა აშენებულია XX საუკუნეში, მათ შორის დედაქალაქი დამამი და ხობარი. 

## დემოგრაფია 
მოსახლეობის 4.1 მილიონიდან 1.2 მილიონი არის უცხოელი, რაც სრული მოსახლეობის 29%-ს შეადგენს. მოსახლეობის უმეტესობა წარმოადგენს სუნიტს, ხოლო უმცირესობა არის შიიტს რომლებიც ძირითადად ცხოვრობენ ელ-ქატიფში. 

## გუბერნატორები 
* ბდულ მუშინ ბინ აბდულა ელ ჯილუვი (?-1985)
* მუჰამად ბინ ფაჰდი (1985-2013)
* საუდ ბინ ნაიეფი (2013-დღემდე)

## უმსხვილესი ქალაქები 
*ელ-ქატიფი (*القطيف*) - მსხვილი ოაზისი სპარსეთის ყურის სანაპირო ზოლით.
*ხობარი (*الخبر*) - მსხვილი კომერციული ცენტრი.
*დაჰრანი (*الظهران*) - ნავთობის ინდუსტრიის ცენტრი.
*დამამი (*الدمام*) - პროვინციის დედაქალაქი და საუდის არაბეთის სიდიდით V ქალაქი.
*ელ-ჰასა (*الأحساء*) - მსოფლიოს უდიდესი ოაზისი.
*ელ-ჯუბაილი (*الجبيل'') - შუა აღმოსავლეთის უმსხვილესი ინდუსტრიული ცენტრი.

## იხილეთ აგრეთვე 
*საუდის არაბეთის ადმინისტრაციული დაყოფა
*ელ-ჰასა
*ელ-ქატიფი
*აღმოსავლეთი არაბეთი

## სქოლიო 
კატეგორია:საუდის არაბეთის გეოგრაფია
კატეგორია:საუდის არაბეთის პროვინციები
Headlights (ემინემის სიმღერა)

"**Headlights**" — ამერიკელი რეპერ ემინემის სიმღერა და სინგლი, გამოცემული 2014 წელს. ჩაწერილია ჯგუფ Fun-ის ლიდერ ნეიტ რუესის მონაწილეობით. იგი შეტანილია ემინემის ალბომში *The Marshall Mathers LP 2* (2013). სიმღერაში ემინემი ბოდიშს უხდის თავის დედას, დები მეზერსს, რომელსაც იგი ხშირად დასცინოდა საკუთარ სიმღერებში.

## სქოლიო 
კატეგორია:2014 წლის სინგლები
კატეგორია:2013 წლის სიმღერები
კატეგორია:ემინემის სიმღერები
კატეგორია:Shady Records-ის სინგლები
კატეგორია:Aftermath Entertainment-ის სინგლები
კატეგორია:Interscope Records-ის სინგლები
ჰოვავარტი

**ჰოვავარტი** () — ძაღლის ჯიში, გამოყვანილი გერმანიაში შუა საუკუნეები/XX საუკუნეში.

მოდარაჯე ძაღლი „Hofwarth“ პირველად ნახსენებია 1220 წელს ეიკე ფონ რეპგოვის ნაწარმოებში. XV საუკუნით დათარიღებულ წყაროებში აღწერილია და გამოსახულია ძაღლები, რომლებიც ქურდებს ეძებენ. თანამედროვე ჰოვავარტი XX საუკუნეში აღდგენილი უძველესი მოდარაჯე ძაღლია. ჰოვავარტი არის XX საუკუნის გერმანელი სელექციონერების მუშაობის კლასიკური ნიმუში. ენთუზიასტების ჯგუფი ცდილობდა აღედგინა შუა საუკუნეების მოდარაჯე ძაღლი და ამ მიზნით გამოიყენეს გერმანიის მთიანი რაიონების (შვარცვალდი და ჰარცი) ფერმებიდან საგანგებოდ გადარჩეული მოდარაჯე ძაღლები, ასევე, როგორც ჩანს, გამოიყენეს უნგრული კუვასი, გერმანული ნაგაზი და ნიუფაუნდლენდი. ამ მუშაობის შედეგად მიიღეს ეს მუშა ჯიში, რომელიც პირველად დარეგისტრირდა 1936 წელს. ჰოვავარტი ურთიერთობაში თავშეკავებული, თუმცა ოჯახის სასიამოვნო ძაღლია. იშვიათად, მაგრამ მაინც, ჯიშის ზოგიერთ წარმომადგენელს კბენისკენ აქვს მიდრეკილება.

ჰოვავარტი ადვილად იწვრთნება, კარგად უძლებს სიცივეს, ადვილად ეგუება სხვა ძაღლებს და ბავშვებს. კარგი მოდარაჯეა. აქვს სამკუთხა ყურები, ძლიერი, სწორი, წინა ფეხები, ძლიერი, ფართო თავი. ბალნით დაფარული გრძელი კუდი.

## რესურსები ინტერნეტში
* ჰოვავარტი 

კატეგორია:მეცხვარე და მოდარაჯე ძაღლები
კატეგორია:გერმანული წარმოშობის ძაღლის ჯიშები
კატეგორია:მოლოსერები
ოკა

**ოკა** () — მდინარე რუსეთის ევროპულ ნაწილში, ვოლგის მარჯვენა შენაკადი. სიგრძე 1500 კმ, აუზის ფართობი 245 ათასი კმ². სათავე აქვს შუა რუსეთის მაღლობის ცენტრალურ ნაწილში. მიედინება განიერ ხეობაში, ჩრდილოეთიდან უვლის ჩრდილოეთ რუსეთის მაღლობს, ქვემოთში გადის მეშჩორაზე. მურომთან ჭალის სიგანე 20 კმ აღწევს. კალაპოტი დაკლაკნილია. ოკის მთავარი შენაკადებია: მარცხენა — უგრა, ნარა, მოსკოვი, კლიაზმა; მარჯვენა — უპა, პრონია, მოქშა და სხვა. ოკა შერეული საზრდოობის მდინარეა. აპრილ-მაისში ოკამ წყალდიდობა იცის ზემოთში, შემოდგომაზე — წვიმით გამოწვეული წყალმოვარნდები. იყინება ზემოთში ნოემბერ-იანვრის დასაწყისში, ქვემოთში — ოქტომბერ-დეკემბერში. ყინულძვრა ზემოთში მარტ-აპრილშია, ქვემოთში — მაისის დასაწყისამდე. სანაოსნოა ქალაქ ჩეკალინიდან (1200 კმ). რიაზანს ზემოთ ოკა დარაბვულია. 

ოკის ნაპირზეა ქალაქები: ორიოლი, კალუგა, სერპუხოვი, კაშირა, კოლომნა, რიაზანი, პავლოვი და სხვა. წყლის საშუალო ხარჯი ორიოლთან 18,8 მ³/წმ, შესართავთან — 1300 მ³/წმ, მაქსიმალური — შესაბამისად 2100 მ³/წმ და 20000 მ³/წმ.

## გალერეა 

ფაილი:NN Spit from Fedorovskogo Embankment 08-2016 img2.jpg
ფაილი:Shukhov Oka Tower photo by Vladimir Tomilov.jpg
ფაილი:Oka River near Polenovo IMG 4955 1280.jpg

## რესურსები ინტერნეტში
კატეგორია:ტულის ოლქის მდინარეები
კატეგორია:ვოლგის შენაკადები
კატეგორია:ორიოლის ოლქის  მდინარეები
კატეგორია:კალუგის ოლქის მდინარეები
კატეგორია:მოსკოვის ოლქის მდინარეები
კატეგორია:რიაზანის ოლქის მდინარეები
კატეგორია:ვლადიმირის ოლქის მდინარეები
კატეგორია:ნიჟნი-ნოვგოროდის ოლქის მდინარეები
კატეგორია:რიაზანის მდინარეები
ეროვნული სტადიონი (ბრაზილია)

**მანე გარინჩას სახელობის ეროვნული სტადიონი** () — სტადიონი ბრაზილიის დედაქალაქ ბრაზილიაში. ძირითადად გამოიყენება საფეხბურთო მატჩებისთვის. სტადიონი იტევს 68,009 მაყურებელს.

სტადიონი გაიხსნა 1974 წელს და ატარებს ცნობილი ბრაზილიელი ფეხბურთელის, გარინჩას სახელს. არენის თავდაპირველი ტევადობა 45,200 იყო. 2010-2013 წლებში სტადიონს რეკონსტრუქცია ჩაუტარდა.

## რესურსები ინტერნეტში 
* .

## სქოლიო 
კატეგორია:ბრაზილიის საფეხბურთო სტადიონები
რედბონ-კუნჰაუნდი

**რედბონ-კუნჰაუნდი** () — ძაღლის ჯიში, გამოყვანილი აშშ-ში XIX საუკუნეში.

ჯიშს, შესაძლოა ეს სახელი დაერქვა ტენესელი პიტერ რედბონის პატივსაცემად, თუმცა ძირითადად ამ ჯიშს ჯორჯიაში აშენებდნენ. მიუხედავად იმისა, რომ ზოგიერთ რედბონს ფეხებზე, სახეზე და მკერდზე ცოტაოდენიც ფეხებზე თეთრი ბალანი აქვს, იგი ერთადერთი ერთფეროვანი კუნჰაუნდია.

ყველა კუნჰაუნდი მონადირეა და მისი გაწვრთნა არ არის რთული. სხვა კუნჰაუნდების მსგავსად რედბონი ყურადღებიანი და აქტიურია, შეუძლია იმუშაოს ნებისმიერ ამინდში და ნებისმიერ ნიადაგზე.

რედბონ-კუნჰაუნდის ბალნის შეფერილობა შეიძლება იყოს მოწითალო-ჟღალით, ჟღალი-თეთრით.  კარგად ეგუება სიცხეს და სიცივეს. სჭირდება დამატებითი ფიზიკური დატვირთვა.

## რესურსები ინტერნეტში
*UKC breeds 
*AKC breeds 

კატეგორია:მეძებარი ძაღლები
კატეგორია:ამერიკული წარმოშობის ძაღლის ჯიშები
ბერგამასკო

**ბერგამასკო** () — ძაღლის ჯიში, გამოყვანილი იტალიაში ანტიკურ ხანაში.

ორი ათასი წლის წინათ რომაელებმა აღწერეს იდეალური მეცხვარე ძაღლი — „ისე სწრაფი არაა, როგორიც მონადირე ძაღლები არიან, და არც ისე ძლიერი, მაგრამ საკმაოდ მოძრავი და უშიშარი იმისთვის, რომ მგელი დააფრთხოს და სდიოს“. დღესაც კი ბერგამასკო, რომელსაც ეს სახელი ჩრდილოეთ იტალიაში მდებარე ბერგამოსისგან ერგო, აკმაყოფილებს ამ მოთხოვნებს.

გარეგნულად და ტემპერამენტით ბერგამასკო გამძლე, ნაკლებმომთხოვნი ძაღლია და ძალიან ჰგავს ბრიარს. თუმცა მაშინ როდესაც ბრიარები საფრანგეთში და მის ფარგლებს გარეთ პოპულარობა მოიპოვეს, ბერგამასკო თითქმის უცნობი დარჩა როგორც იტალიაში, ასევე სხვა ქვეყნებში და პერიოდულად გადაშენების პირას დგება.

დამახასიათებელი ბალანი სიცივისა და უამინდობისგან, ასევე შინაური ცხოველების ჩლიქებისგან იცავს ამ შესანიშნავ მუშა ძაღლებს. ბერგამასკო ძნელად ეგუება ქალაქის პირობებში ცხოვრებას. ასევე ვერ ეგუება სხვა ძაღლებს. გრძელი ბალანი მთელ სხეულს ფარავს, მათ შორის თათებს და თავს.

## რესურსები ინტერნეტში
* ბერგამასკო 
* ბერგამასკო — *akc.org* 

კატეგორია:მეცხვარე ძაღლები
კატეგორია:იტალიური წარმოშობის ძაღლის ჯიშები
კატეგორია:მოდარაჯე ძაღლები
ბორდერ-ტერიერი

**ბორდერ-ტერიერი** () — ძაღლის ჯიში, გამოყვანილია დიდ ბრიტანეთში XVIII საუკუნეში.

ამ ჯიშის ზუსტი წარმოშობა უცნობია. არსებობს მტკიცებულება, რომ გარეგნულად დღევანდელი ძაღლისგან მცირედ განსხვავებული ბორდერ-ტერიერები ცხოვრობდნენ ინგლისისა და შოტლანდიის საზღვარზე XVII საუკუნეში. 

უეშმაკო და პირდაპირი ბორდერ-ტერიერი საკმაოდ პატარაა, რომ შეუძლი, მელას სულ პატარა სოროში შეჰყვეს და ამავე დროს იმდენად სწრაფია, რომ არ ჩამორჩეს ცხენზე ამხედრებულ მონადირეს. როგორც საგამოფენო ძაღლმა, მან ვერ მიაღწია სხვა ტერიერების მსგავს პოპულარობას, ამიტომ შეინარჩუნა თავისი პირველადი ექსტერიერი და დღევანდელი დანიშნულება.

წყალგაუმტარი ბალანი საიმედოდ იცავს უამინდობისგან, გრძელი ფეხები და ამტანობა საშუალებას აძლევს დიდხანს შეინარჩუნოს შრომისუნარიანობა. კარგი ხასიათის გამო, ბორდერი კარგად ეწყობა ოჯახს. ის კარგად ეგუება ქალაქის პირობებში ცხოვრებას და სიცივეს.  მისი ბალნის შეფერილობა შეიძლება იყოსღვიძლისფერი, ყავისფერი-წითლით, ცისფერი-ჟღალით, ნაცრისფერი-თეთრით. ბორდერ-ტერიერს აქვს მცირე V-სახის ყურები, სწორი წინა ფეხები, განიერი თავი მოკლე დრუნჩით, ძლიერი უკანა ფეხები, უხეში, ხშირი ბალანი. მუქ თვალებს ყურადღებიანი გამოხედვა ახასიათებთ.

## რესურსები ინტერნეტში
*Border Terrier Club of America - BTCA
*Border Terrier Canada
*Border Terrier Show Results in the U.K.
*Border Terrier in Poland 

კატეგორია:ტერიერები
კატეგორია:ბრიტანული წარმოშობის ძაღლის ჯიშები
სეგუჯო იტალიანო

**სეგუჯო იტალიანო** () — ძაღლის ჯიში, გამოყვანილი იტალიაში ანტიკურ ხანაში.

დღევანდელი სეგუჯო ძალიან ჰგავს ძველეგვიპტურ ძაღლს, რომელიც გამოსახულია ეგვიპტელი ფარაონების პირამიდებზე. მასტიფთან ნათესაობამ კი ეს ძაღლი უფრო მძიმე გახადა. ამ  ძაღლის გარეგნობა თავად მეტყველებს მის წარმოშობაზე — სეგუჯოს აქვს გრძელი ფეხები და მეძებრის დრუუნჩი. იტალიური რენესანსის ეპოქაში სეგუჯოს სილამაზემ დიდგვაროვნების ყურადღება მიიპყრო, მისი სახლში ყოფნა პრესტიჟულად ითვლებოდა. 

დღესდღეობით სეგუჯო ძალიან პოპულარულია იტალიაში როგორც მონადირე ძაღლი. მას აქვს არაჩვეულებრივი ყნოსვა და ნადირის სუნის აღებისას მხოლოდ მის დევნაზე ფიქრობს, ყურადღება არაფერზე ეფანტება. თუმცა ბლადჰაუნდისგან განსხვავებით სეგუჯო ცდილობს, დაეწიოს და მოკლას ნადირი. როგორც მონადირე და როგორც კომპანიონი ეს ძაღლი სულ უფრო მეტ პოპულარობას იძენს იტალიაში.

მისი ბალნის ფერი შეიძლება იყოს ჟღალი და შავი-ჟღალით, ბალანს განსაკუთრებული მოვლა არ სჭირდება. სეგუჯო კარგად იტანს სიცხეს და ქალაქის პირობებში ცხოვრებას. სჭირდება დამატებითი ფიზიკური დატვირთვა, ადვილად იწვრთნება.

## რესურსები ინტერნეტში
* სეგუჯო იტალიანო 

კატეგორია:მეძებარი ძაღლები
კატეგორია:იტალიური წარმოშობის ძაღლის ჯიშები
ლაშა თოთაძე

**ლაშა თოთაძე** (დ. 24 აგვისტო, 1988, ახალციხე) — ქართველი ფეხბურთელი, „დინამო თბილისის“ მცველი. თამაშობს როგორც დაცვის ცენტრში, ასევე მარცხენა ფლანგზე.

## კარიერა 
კარიერა დაიწყო საფეხბურთო კლუბ „გაგრაში“. პირველი მწვრთნელები იყვნენ თამაზ კოსტავა და თენგიზ კაცია. 2008 წელს გადავიდა კიევის „დინამოში“, სადაც მხოლოდ მეორე გუნდში ითამაშა. 2009 წელს დაბრუნდა „გაგრაში“, 2010 წელს კი უნგრულ „დიორში“ გადავიდა, სადაც 8 მატჩში 1 გოლის გატანა შეძლო. 2011 წლის 1 ივლისიდან, იმავე წლის 1 დეკემბრამდე თოთაძე იჯარის წესით განათხოვრებული იყო ასევე უნგრულ „ლომბარდ-პაპაში“. იჯარის დასრულების შემდეგ თოთაძე „დიორში“ არ დარჩენილა, ამჯერად გორის „დილაში“ გაანათხოვრეს. 2012 წლის აგვისტოში თოთაძემ „დიორი“ თავისუფალი აგენტის სტატუსით დატოვა. ამავე წლის სექტემბერში ბათუმის „დინამოს“ შეუერთდა, სადაც 6 უგოლო მატჩი ჩაატარა. დეკემბერში გორის „დილაში“ დაბრუნდა, თუმცა მხოლოდ 4 მატჩში მიიღო მონაწილეობა. 2013 წლის ივლისში ლაშა ბოლნისის „სიონში“ ჩაირიცხა, უმაღლეს ლიგაში 20 მატჩი ჩაატარა და 3 გოლის გატანა შეძლო, ხოლო თასზე 5 მატჩი, გოლი არ გაუტანია. 

2014 წლის ივნისიდან იცავდა „დინამო თბილისის“ ღირსებას. „დინამოს“ რიგებში მაღალ დონეზე ჩატარებული მატჩების შემდეგ კახაბერ ცხადაძემ ეროვნულ ნაკრებში გამოიძახა. 2015 წლის ივლისში, 6 თვიანი იჯარით „საბურთალოს“ შეუერთდა. იჯარის დროის ამოწურვის შემდეგ „საბურთალომ“ მისი კონტრაქტი კიდევ 6 თვით გაახანგრძლივა. 2016 წლის ზაფხულის სატრანსფერო ფანჯრისას თოთაძე ბოლნისის „სიონში“ გადავიდა.

2016 წლის გარდამავალი ჩემპიონატის დასრულების შემდეგ, 2017 წლის ზამთრის სატრანსფერო ფანჯრისას ლაშა თოთაძე „დინამო თბილისში“ დაბრუნდა, გუნდს თურქეთში, შეკრებაზე შეუერთდა.

## ტიტულები 
* უმაღლესი ლიგა ჩემპიონი (1): 2013/2014
* უმაღლესი ლიგა მეორე ადგილი (1): 2012/2013
* საქართველოს თასის გამარჯვებული (1): 2011/2012, 2013/2014
* საქართველოს სუპერთასის გამარჯვებული (1): 2014/2015
* საქართველოს სუპერთასის ფინალისტი (1): 2012/2013

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი დინამო თბილისის ოფიციალურ საიტზე 

## სქოლიო 
კატეგორია:დაბადებული 1988
კატეგორია:ქართველი ფეხბურთელები
კატეგორია:გაგრას ფეხბურთელები
კატეგორია:კიევის დინამოს ფეხბურთელები
კატეგორია:დიორის ფეხბურთელები
კატეგორია:ლომბარდის ფეხბურთელები
კატეგორია:გორის დილას ფეხბურთელები
კატეგორია:ბათუმის დინამოს ფეხბურთელები
კატეგორია:ბოლნისის სიონის ფეხბურთელები
კატეგორია:თბილისის დინამოს ფეხბურთელები
კატეგორია:საბურთალოს ფეხბურთელები
კატეგორია:დაბადებული 24 აგვისტო
კატეგორია:ცოცხალი ადამიანები
არგო (2012 წლის ფილმი)

**არგო** () — ბენ აფლეკის 2012 წლის ოსკაროსანი მხატვრული ფილმი. დაფუძნებულია ცენტრალური სადაზვერვო სამმართველოს ოპერატიული მუშაკის, ტონი მენდესის წიგნზე. ის ასახავს 1979 წელს ირანში მომხდარ რეალურ ფაქტს: აშშ-ის საელჩოს ექვსი თანამშრომლის ირანიდან გაყვანის საიდუმლო სპეცოპერაციას.

## სიუჟეტი
1979 წლის 4 ნოემბერს ირანის რევოლუციის შემდეგ ადგილობრივებმა შტურმით აიღეს აშშ-ს საელჩოს შენობა და მძევლად აიყვანეს 52 ამერიკელი. საელჩოს ექვსი თანამშრომელი ახერხებს გაქცევას. ისინი კანადის ელჩის სახლში აფარებენ თავს. აშშ-ის ხელისუფლება ხვდება, რომ მათი პოვნა და დახვრეტა მხოლოდ დროის საქმეა. მათი საიდუმლოდ გაყვანა დაევალება ცენტრალური სადაზვერვო სამმართველოს ოპერატიული მუშაკს, ტონი მენდესს. მენდესი უსაფრთხო ევაკუაციის საკუთარ გეგმას შეიმუშავებს. გეგმის თანახმად ექვსმა გაქცეულმა ირანის ხელისუფლება უნდა დაარწმუნოს, რომ ისინი კინოში მოღვაწე პირები არიან და ირანში სათავგადასავლო ფანტასტიკურ ფილმ „არგოს“ იღებენ.

## როლებში
*ბენ აფლეკი - ტონი მენდესი
*ბრაიან კრენსტონი - ჯეკ ო'დონელი
*ალან არკინი - ლესტერ სიგელი
*ჯონ გუდმენი - ჯონ ჩემბერსი 
*ვიქტორ გარბერი - კენ ტეილორი
*ტეიტ დონოვანი - რობერტ ანდერსი
*კლეა დიუვალი - კორა ლიჟეკი
*კრისტოფერ დენჰამი - მარკ ლიჟეკი
*სკუტ მაკნეირი - ჯოი სტეტფორდი
*კერი ბიშე - კეთი სტეტფორდი
*რორი კოკრეინი - ლი შატცი

## ჯილდოები
**ოსკარი**
*საუკეთესო ფილმი
*საუკეთესო ადაპტირებული სცენარი: კრის ტერიო
*საუკეთესო მონტაჟი: უილიამ გოლდენბერგი

**ოქროს გლობუსი**
*საუკეთესო დრამა
*საუკეთესო რეჟისორი: ბენ აფლეკი

**BAFTA**
*საუკეთესო ფილმი
*საუკეთესო რეჟისორი: ბენ აფლეკი

**სეზარი**
*საუკეთესო უცხოური ფილმი

## რესურსები ინტერნეტში
* 
* 
* 
* 
* 
* 

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:სპარსულენოვანი ფილმები
კატეგორია:2012 წლის ფილმები
კატეგორია:წიგნებზე დაფუძნებული ფილმები
კატეგორია:რეალურ მოვლენებზე დაფუძნებული ფილმები
კატეგორია:Warner Bros.-ის ფილმები
კატეგორია:Smoke House Pictures-ის ფილმები
კატეგორია:რეალურ მოვლენებზე დაფუძნებული დრამატული ფილმები
კატეგორია:BAFTA-ს გამარჯვებულები (ფილმები)
კატეგორია:ამერიკული პოლიტიკური დრამატული ფილმები
კატეგორია:ამერიკული ბიოგრაფიული დრამატული ფილმები
Brain Salad Surgery

***Brain Salad Surgery*** — ინგლისური პროგრესული როკ-ჯგუფ Emerson, Lake & Palmer-ის მეოთხე სტუდიური ალბომი. გამოვიდა 1973 წელს. ეს იყო ჯგუფის საკუთარ ლეიბლზე Manticore Records გამოცემული პირველი ალბომი. მისი სიმღერების ტექსტების ავტორია გრეგ ლეიკი, პიტერ ზინფილდის თანამონაწილეობით. ალბომის გარეკანის ავტორია ჰ.რ. გიგერი.

## სიმღერების სია
სხვადასხვა CD-ზე წარმოდგენილია „Karn Evil 9“-ის სრული ვერსია, ერთიანი სიმღერის სახით, შესაბამისად დისკზე ხუთი სიმღერაა.

## ჩარტები
## სერტიფიცირებები
## სქოლიო
კატეგორია:Emerson, Lake & Palmer-ის ალბომები
კატეგორია:1973 წლის ალბომები
ოქროს გლობუსის 61-ე დაჯილდოება

**ოქროს გლობუსის 61-ე დაჯილდოება** გაიმართა 2004 წლის 25 იანვარს. მასში მონაწილეობა მიიღო 2003 წელს გამოსულმა კინო და ტელენამუშევრებმა.

## კინო
## რესურსები ინტერნეტში
*ოფიციალური საიტი 

კატეგორია:ოქროს გლობუსი
აუგუსტ კრისტიანი

**აუგუსტ კრისტიან ფრიდრიხ ანჰალტ-კეთენელი** () — ანჰალტ-კეთენის მთავარი, ხოლო შემდგომში ჰერცოგი ასკანიების დინასტიიდან.

## ბიოგრაფია
აუგუსტ კრისტიანი ანჰალტ-კეთენის მთავრის, კარლ გეორგ ლებრეხტის შვილი იყო. ის მსახურობდა პრუსიულ არმიაში გენერალ-მაიორის ჩინით, ხოლო 1803 წლის 15 მაისს მიიღო ფელდმარშალ-ლეიტენანტის წოდება ავსტრიის არმიაში. 1805 წლის 31 იანვარს ის გახდა შავი არწივის ორდენის რაინდი.

1793 წელს მთავარი აუგუსტ კრისტიანი დაქორწინდა ფრედერიკაზე (1777—1821), ჰერცოგ ფრიდრიხ ავგუსტ-ნასაუ-უზინგენისა და პრინცესა ლუიზა ვალდეკის ქალიშვილზე. უშვილო ქორწინება გაყრით დამთავრდა 1803 წელს.

1806 წლის 18 აპრილს მთავარმა აუგუსტ კრისტიანმა ოფიციალურად მიიღო ჰერცოგის ტიტული. მისი სიკვდილის შემდეგ ტიტული გადავიდა მის მცირეწლოვან ნათესავზე, ლუდვიგ აუგუსტზე, გარდაცვლილი ძმის, ლუდვიგის შვილზე.

## ლიტერატურა
* Hermann Wäschke: *Anhaltische Geschichte.* 3 Bde. Köthen: Schulze 1912-13.

კატეგორია:ანჰალტ-კეთენის მმართველები
კატეგორია:ასკანიები
კატეგორია:პრუსიის მხედართმთავრები
კატეგორია:ავსტრიის მხედართმთავრები
ბულტერიერი

**ბულტერიერი** () — ძაღლის ჯიში, გამოყვანილი დიდ ბრიტანეთში XIX საუკუნეში.

ბულტერიერი შექმნა ჯეიმზ ჰინკსმა ქალაქ ბირმინგემიდან ბულდოგის და დღეს უკვე გადაშენებული თეთრი ინგლისური ტერიერის შეჯვარებით. ჰინკსის ჩანაფიქრით, ახალ ჯიშს წარმატება ელოდა ძაღლების ბრძოლებშიც და გამოფენებზეც, თვითონ ჰინკსი უპირატესობას თეთრ ბულტერიერებს ანიჭებდა, ისინი დღესაც ერთ-ერთი ყველაზე „მოდური“ შინაური კომპანიონები არიან. ჰინკასმა არ იცოდა, რომ თეთრბეწვიანი ძაღლების შერჩევის გამო ბულტერიერებს ახასიათებთ სიყრუისადმი, კანის ქრონიკული დაავადებებისადმი და გულის ავადმყოფობისადმი მიდრეკილება. „ფერად“ ბულტერიერებს ეს დაავადებები გაცილებით იშვიათად აღენიშნებათ, თუმცა თირკმლების მწვავე უკმარისობა შეიძლება ნებისმიერ ბულტერიერს განუვითარდეს. ბულტერიერი კეთილგანწყობილია ადამიანის მიმართ და ძაღლის სხვა ჯიშებთან შედარებით იშვიათად იკბინება. მაგრამ თუ ბულტერიერმა გადაწყვიტა, დაკბინოს მოწინააღმდეგე, მის კბილებს საშინელი დაზიანებების მიყენება შეუძლია — მსხვერპლისგან ძაღლის მოცილება ძალიან ძნელია.

ბულტერიერის ბეწვის შეფერილობა შეიძლება იყოს თეთრი, მოყვითალო-მოყავისფრო, წითური, სამფერა (შავი, წითური, თეთრი), ვეფხვის შეფერილობის მსგავსი. თავის ქალის ნაწილი მდორედ უერთდება დრუნჩს და ოდნავ ამობურცულ პროფილს ქმნის. კბილები მსხვილია. მოკლე კუდი ჰორიზონტალურად უჭირავს. ბულტერიერი ადვილად ეგუება ქალაქის პირობებს, კარგი მოდარაჯეა.  მისი ბეწვი განსაკუთრებულ მოვლას არ საჭიროებს. ბულტერიერის გაწვრთნა რთულია, შეიძლება წარმოიქმნას პრობლემები სხვა ძაღლებთან ურთიერთობისას.

## რესურსები ინტერნეტში
* ბულტერიერი 

კატეგორია:ტერიერები
კატეგორია:ბრიტანული წარმოშობის ძაღლის ჯიშები
ბიგლი

**ბიგლი** () — ძაღლის ჯიში, გამოყვანილი დიდ ბრიტანეთში XIV საუკუნეში.

ვარაუდობენ, რომ ბიგლი ჰარიერის და ძველი ინგლისური მეძებრის შთამომავალია. პატარა მეძებრები, რომლებიც ფეხით მოსიარულე კურდღლებზე მონადირეს მიჰყვებოდნენ, ჯერ კიდევ XIV საუკუნეში არსებობდნენ. მიუხედავად იმისა, რომ ბიგლი დამოუკიდებელი ძაღლია და თუ რამე აღიზიანებს, გაქცევა უყვარს, თავისი კარგი ხასიათის და მცირე აგრესიულობის გამო დიდი ხანია პოპულარული კომპანიონი გახდა. ბიგლის ზომები და ექსტერიერი სხვადასხვა ქვეყანაში სხვადასხვანაირია. ზოგიერთი ქენელ-კლუბები ამ პრობლემას ჯიშის სხვადასხვა ვარიაციის აღიარებით წყვეტენ.

ოდესღაც დიდ ბრიტანეთში ცხენოსან მონადირეებს ბიგლები უნაგირის ჩანთებით დაჰყავდათ. ბიგლის ბალნის შეფერილობა მრავალნაირია. გრძელი ყურები ნაზი ბალნითაა დაფარული, ზემოთ აწეული კუდი თეთრი ბალნით ბოლოვდება, თეძოები ძლიერია. ბიგლი კარგად უძლებს სიცივეს და სიცხეს, კარგად ეგუება სხვა ძაღლებს.

## რესურსები ინტერნეტში
* ბიგლი 

კატეგორია:მეძებარი ძაღლები
კატეგორია:ბრიტანული წარმოშობის ძაღლის ჯიშები
მოპსი

**მოპსი** () — ძაღლის ჯიში, გამოყვანილი ჩინეთში ანტიკურ ხანაში.

მოპსის წინაპარი — მინიატურული მასტიფი — 2400 წლის წინ ბუდისტი ღვთისმსახურების კომპანიონი იყო. XVI საუკუნეში ეს ძაღლი ოსტ-ინდოეთიდან ნიდერლანდებში მოხვდა და არისტოკრატებისა და მეფეების ნებიერი გახდა. მოპსს თავისებური გარეგნობა აქვს, მაგრამ თუ შეეჩვევით, ის სრულიად ჩვეულებრივ ძაღლად მოგეჩვენებათ. მოჩხუბარი და ინდივიდუალისტი მოპსები მეტისმეტად ჯიუტები და თვითნებურნი არიან. მოპსი დამოუკიდებელი და მედგარია, მან ყოველთვის იცის, რა უნდა და თავისას ნებისმიერ ფასად მიაღწევს. დაკუნთული და კომპაქტური სხეული, ბრტყელი დრუნჩი და თვალები, რომლებსაც არ ახამხამებს — ყველაფერი ეს მოპსს საკმაოდ მრისხანე ძაღლის იერს ანიჭებს.

მიუხედავად იმისა, რომ მოპსს მტკიცე ნებისყოფა და ბევრი ენერგია ავს, იგი იშვიათად არის აგრესიული. ამ ძაღლებს ძალიან უყვართ თავისი პატრონები და საკმაოდ თავშესაქცევი და ღირსეული კომპანიონები არიან. მოპსის ბალანს განსაკუთრებული მოვლა არ სჭირდება. იგი შეიძლება იყოს ვერცხლისფერი, გარგარისფერი, შავი. მოპსის სხეული მოკლეა და განიერი ზურგი აქვს. მოკლე დრუნჩი ღრმა ნაოჭებითაა დაფარული. თვალები დიდი, მუქი და ამოწეულია. ყურები პატარა და ხავერდოვანია.

## რესურსები ინტერნეტში
* მოპსი  

კატეგორია:კომპანიონი ძაღლები
კატეგორია:ჩინური წარმოშობის ძაღლის ჯიშები
რბოლა (2013 წლის ფილმი)

**რბოლა** () —  2013 წლის ბრიტანულ-გერმანული მხატვრული ფილმი ფორმულა 1-ს ავტომრბოლელების ნიკი ლაუდასა და ჯეიმზ ჰანტის შესახებ.  ფილმი ასახავს მათ საჩემპიონო დაპირისპირებას 1976 წელს.

## სიუჟეტი
1976 წელს ფორმულა 1-ის რბოლებში ერთმანეთს ორი მრბოლელი, ინგლისელი პლეიბოი, ქალების მუსუსი ჯეიმზ ჰანტი და დისციპლინირებული პერფექციონისტი ავსტრიელი ნიკი ლაუდა დაუპირისპირდა. მათი დაპირისპირება ფიზიკურ და ფსიქოლოგიურ ამტანობას მოითხოვს. ლაუდა ტრასაზე არ გადის, თუ დაშავების რისკი 20%-ზე მეტია, მაგრამ ჰანტთან დაძაბული ორთაბრძოლა აიძულებს გადახედოს საკუთარ შეხედულებებს.

## რესურსები ინტერნეტში
* 
* 
* 
* 
* 

კატეგორია:ბრიტანული ფილმები
კატეგორია:გერმანული ფილმები
კატეგორია:ინგლისურენოვანი ფილმები
კატეგორია:2013 წლის ფილმები
კატეგორია:ფილმები სპორტის შესახებ
კატეგორია:რონ ჰოვარდის ფილმები
კატეგორია:ბიოგრაფიული ფილმები
ელ-ჯუბაილი

**ელ-ჯუბაილი** () — ქალაქი აღმოსავლეთ პროვინციაში, საუდის არაბეთის სპარსეთის ყურის სანაპიროზე. უდიდესი ინდუსტრიული ქალაქი შუა აღმოსავლეთში. ქალაქში ასევე განთავსებულია მსოფლიოში სიდიდით IV ნავთობ-ქიმიური კომპანია. ქალაქი წყლის და ელექტრო ენერგიის ავტონომიურად წარმოების მოცულობით მსოფლიოში ლიდერია (2743.6 მეგავატი ელექტრო ენერგია და 800,000 მ³ წყალი დღიურად). 

ქალაქი 1975 წლამდე იყო მეთევზეთა მცირე დასახლება. დღეისთვის ელ-ჯუბაილი სამოქალაქო ინჟინერიის უმსხვილესი ნიმუშია.

## რესურსები ინტერნეტში 
* Royal Commission for Jubail and Yanbu 
* Jubail City - Article about master planning the Jubail New Industrial City 
* სურათები 

კატეგორია:საუდის არაბეთი
კატეგორია:საუდის არაბეთის ქალაქები
ბრაიან გრეიზერი

**ბრაიან გრეიზერი** (; დ. 12 ივლისი, 1951, ლოს-ანჯელესი) — ამერიკელი კინო და ტელეპროდიუსერი. 1986 წელს რონ ჰოვარდთან ერთად დააფუძნა  Imagine Entertainment. მათ მიერ გამოშვებულმა ფილმებმა 13 მილიარდ დოლარზე მეტი შემოსავალი მიიღეს. თავად გრეიზერის გამოშვებულმა ტელე და კინონამუშევრებმა ჯამში ოსკარის 43 და ემის 131 ნომინაცია მიიღეს. 2007 წელს ჟურნალმა Time Magazine გრეიზერი დაასახელა მსოფლიოს 100 გავლენიან პიროვნებას შორის.

## ფილმოგრაფია
## რესურსები ინტერნეტში
*
*Imagine Entertainment

კატეგორია:ამერიკელი პროდიუსერები
კატეგორია:დაბადებული 1951
კატეგორია:დაბადებული 12 ივლისი
კატეგორია:XX საუკუნის ამერიკელი ბიზნესმენები
კატეგორია:ცოცხალი ადამიანები
ენტონი დოდ მენტლი

**ენტონი დოდ მენტლი** (; დ. 1955, ოქსფორდი) — ინგლისელი კინოოპერატორი. ოჯახთან ერთდ ცხოვრობს დანიაში, კოპენჰაგენში. არის ლარს ფონ ტრიერისა და დენი ბოილის ფილმების ოპერატორი. მიღებული აქვს ოსკარისა და BAFTA-ს ჯილდოები.

## ფილმოგრაფია
## რესურსები ინტერნეტში
*
*

კატეგორია:ინგლისელი კინოოპერატორები
კატეგორია:დაბადებული 1965
კატეგორია:ცოცხალი ადამიანები
ჟიული რეკამიე

**ჟიული რეკამიე** ( დ. 4 დეკემბერი 1777 — გ. 11 მაისი 1849) — ფრანგი ლამაზმანი, პარიზელი ბანკირის ცოლი, რომლის სალონი გახდა პარიზის პოლიტიკური და ლიტერატურული ცენტრი, რომელშიც თანდათან გაერთიანდნენ ნაპოლეონ I-დმი ოპოზიციურად განწყობილი პირები. გაათხოვეს 15 წლის ასაკში ბანკირზე და 1792 წლიდან ცხოვრობდა პარიზში. ნაპოლეონ I-ის ბრძანებით იგი 1805 წელს პარიზიდან გაასახლეს და დასახლდა შვეიცარიასა და იტალიაში თავის მეგობართან, ქალბატონ ანა დე სტალთან. პარიზში დაბრუნდა 1815 წელს, სადაც ფინანსური სირთულეების მიუხედავად, კვლავ ჩამოაყალიბა სალონი. 1819 წელს გადასახლდა აბე-ო-ბუის მონასტერში, სადაც მის სალონში იკრიბებოდნენ პოლიტიკური მოღვაწეები, ლიტერატორები, მეცნიერები, მათ შორის ფრანსუა-რენე შატობრიანი, ჟან-ჟაკ ამპერი და სხვები. რეკამიე ევროპის მასშტაბით „ვარსკვლავი“ იყო, რომლის შესახებ საუბრობდნენ რუსეთში, ინგლისში, იტალიასა და გერმანიაში. 1800 წელს ჟაკ-ლუი დავიდმა შექმნა რეკამიეს პორტრეტი.

## რესურსები ინტერნეტში 
* ჟიული რეკამიე — ენციკლოპედიური ლექსიკონი 

კატეგორია:დაბადებული 4 დეკემბერი
კატეგორია:დაბადებული 1777
კატეგორია:გარდაცვლილი 11 მაისი
კატეგორია:გარდაცვლილი 1849
კატეგორია:ლიტერატურული სალონის მეპატრონეები
აპუანის ალპები

**აპუანის ალპები** () — ქედი იტალიაში, ჩრდილოეთ ტოსკანაში. წარმოადგენს ტოსკანა-ემილიის აპენინების სამხრეთ-დასავლეთ ნაწილს. გადაჭიმულია ლიგურიის ზღვის სანაპიროს გასწვრივ დაახლოებით 50 კმ-ზე. სიმაღლე 1946 მ-მდე (მთა მონტე-პიზანინო). აგებულია ფიქლებით, დოლომიტებით, კირქვებითა და მარმარილოთი. ფართოდ არის გავრცელებული რელიეფის კარსტული ფორმები, აგრეთვე მარმარილოს კლდეები. ხდება კარარის მარმარილოს გადამუშავება. განვითარებულია სუბტროპიკული ტყეები და ბუჩქნარები. მღვიმეებიდან აღსანიშნავია ანტრო-დელ-კორკია, რომლის შესასვლელი ზღვის დონიდან 1150 მ სიმაღლეზეა. გამომუშავებულია მარმარილოს ზონის სინკლინურ დადაბლებაში, მეზოზოური ასაკის კირქვებსა და თაბაშირ-დოლომიტის დანაპრალიანებულ ქანებში.

## რესურსები ინტერნეტში 
* Краткая географическая энциклопедия. Том 1: М., 1960.

კატეგორია:იტალიის ქედები
სკაიტერიერი

**სკაიტერიერი** () — ძაღლის ჯიში, გამოყვანილი დიდ ბრიტანეთში XVII საუკუნეში.

ამ უჩვეულოდ გრძელი ბალნის მქონე ტერიერს სახელი დაერქვა მისი მშობლიური კუნძული სკაის (ჰებრიდის კუნძულები) პატივსაცემად. ძველად მას იყენებდნენ წავის, მაჩვის და სინდიოფალას სადევრად. დღესდღეობით ის პოპულარული კომპანიონია, რომელიც იდეალურია ქალაქის ბინაში საცხოვრებლად. აგერ უკვე რამდენიმე ასწლეულის მანძილზე ძალიან პოპულარული სკაიტერიერი ოდესღაც შოტლანდიური და ინგლისური სამეფო კარის ფავორიტი იყო. არსებობს ისტორია, რომ სკაიტერიერი იყო ასევე შოტლანდიაში ყველაზე პოპულარული ძაღლი სახელად ბობი. პატრონის გარდაცვალების შემდეგ XIX საუკუნის შუაწლებში, ბობი ახალ, მზრუნველ პატრონთან მოხვდა, მაგრამ მისგან გამოქცევა და 14 წლის მანძილზე, სიკვდილამდე, ყოველდღე ყოფილი პატრონის საყვარელ დუქანში დადიოდა.

ერთგული ძაღლის პატივსაცემად ედინბურგში, გრეიფრაიესის ეკლესიასთან ძეგლი დაუდგეს. ყველა ტერიერის მსგავსად მასაც უყვარს წყენაზე კბენით პასუხი. სკაიტერიერი გამოირჩევა პატრონისადმი ერთგულებით. აქვს გრძელი, სწორი ბალანი, რომლის შეფერილობა შეიძლება იყოს კრემისფერი, მოყვითალო-ყავისფერი, ნაცრისფერი, შავი. თვალებს ფარავს გრძელი ბალანი, აქვს გრძელი თავი მოკლე ყბებით. კარგად უძლებს სიცივეს, ძნელად იწვრთნნება.

## რესურსები ინტერნეტში
* სკაიტერიერი 

კატეგორია:ტერიერები
კატეგორია:ბრიტანული წარმოშობის ძაღლის ჯიშები
ლანდსირი

**ლანდსირი** () — ძაღლის ჯიში, გამოყვანილი კანადაში XIX საუკუნეში.

ოფიციალური სტანდარტის დადგენამდე ნიუფაუნდლენდებში დაშვებული იყო როგორს ერთფერიანი, ასევე ლაქებიანი შეფერილობა. მაგრამ საბოლოო სტანდარტში მხოლოდ ერთფერიანი — შავი და ყავისფერი — ნიუფაუნდლენდები მოხვდნენ. ამის შემდეგ გარკვეულმა ჯგუფმა განაგრძო მუშაობა უფრო პატარა და უფრო მსუბუქი შავ-თეთრი ძაღლების მისაღებად, სწორედ ისინი წარმოადგენენ დამოუკიდებელ ჯიშს — ლანდსირს. ცნობილი არ არის, როგორ მოხვდნენ ეს ცხოველები ნიუფაუნდლენდში, მაგრამ როდესაც ბასკმა და პორტუგალიელემა მეთევზეებმა იქ თავისი წყლის ძაღლები ჩაიყვანეს, ადგილობრივ მოსახლეობას უკვე ჰყავდა თავისი ძაღლები. ამ ერთმანეთში არეული ძაღლებიდან გამოიყო სენტ-ჯონსის დიდი ძაღლი, რომელიც ნიუფაუნდლენდის და ლანდსირის წინაპარი იყო. ჩრდილოეთ ამერიკასა და დიდ ბრიტანეთში  ლანდსირს ნიუფაუნდლენდის შავლაქებიან ვარიანტად მიიჩნევენ. სხვა ადგილებში კი ამ მომხიბვლელ, მხიარულ ძაღლს დამოუკიდებელ ჯიშად განიხილავენ. 

თავისი დასახელება ჯიშმა მიიღო მხატვარ სერ ედვინ ლანდსირის პატივსაცემად, რომელმაც ის აღბეჭდა ნახატზე „ადამიანთა სამეფო საზოგადოების პატივცემული წევრი“. ლანდსირს აქვს ყავისფერი, ნუშისებრი თვალები, მასიური თავი, გრძელი, გლუვი, რბილი ბალანი, დაკუნთული და სქელი კისერი. ლანდსირი ვერ ეგუება ქალაქის პირობებში ცხოვრება, ბალანს განსაკუთრებული მოვლა სჭირდება, კარგად უძლებს სიცივეს. ადვილად იწვრთნება. ადვილად ეგუება სხვა ძაღლებს.

## რესურსები ინტერნეტში
* ლანდსირი  

კატეგორია:მეცხვარე და მოდარაჯე ძაღლები
კატეგორია:კანადური წარმოშობის ძაღლის ჯიშები
კატეგორია:მოლოსერები
დუნკერი

**დუნკერი** () — ძაღლის ჯიში, გამოყვანილი ნორვეგიაში 1850-იან წლებში.

ნორვეგიელმა სელექციონერმა, ვილჰელმ დუნკერმა, რუსული მეძებარი — არლეკინებისა (რომლებსაც ლაქების გენი ჰქონდათ) და სხვა მეძებრების შეჯვარების შედეგად მიიღო მშვიდი, კეთილი ძაღლი. მიუხედავად იმისა, რომ ნორვეგიის მოსახლეობა მცირერიცხოვანია, ამ ქვეყანაში შენარჩუნებულია მონადირეობის ტრადიციები და არსებობს მონადირე ძაღლების მრავალი ჯიშები. დუნკერი კლასიკური ძაღლია, რომელიც ნადირობისას მხედველობაზე მეტად ყნოსვას იყენებს. ეს ზრდილობიანი ძაღლია, ერთი შეხედვით კარგი აღნაგობის მქონე და მედიდურია, გამძლე და მომთმენია.

მიუხედავად იმისა, რომ დუნკერებში ხშირია მენჯ-ბარძაყის სახსრის დისპლაზია, ყველა სხვა ასპექტში ეს ჯანმრთელი ძაღლია. დუნკერს აქვს აბრეშუმისებრი, გრძელი ყურები. მოკლე დაკუნთული მხრები. მუქ თვალებს მშვიდი გამოხედვა ახასიათებთ. სწორი ბალანი მაგარ კანს ფარავს. დუნკერი ადვილად ეგუება ქალაქის პირობებში ცხოვრებას და სიცივეს. სჭირდება დამატებითი ფიზიკური დატვირთვა. ბალანს განსაკუთრებული მოვლა არ სჭირდება.

## რესურსები ინტერნეტში
* დუნკერი 

კატეგორია:მეძებარი ძაღლები
კატეგორია:ნორვეგიული წარმოშობის ძაღლის ჯიშები
პიტერ მორგანი

**პიტერ მორგანი** (; დ. 10 აპრილი, 1963, ლონდონი) — ინგლისელი სცენარისტი და დრამატურგი. მოღვაწეობს თეატრში, ტელევიზიასა და კინოში. ცნობილია ფილმებისთვის დაწერილი სცენარებით. მიღებული აქვს ოქროს გლობუსისა და BAFTA-ს ჯილდოები. დაწერილი აქვს ე. წ. ბლერის ტრილოგია, რომელშიც მთავარი გმირი გაერთიანებული სამეფოს ყოფილი პრემიერი ტონი ბლერია. ტრილოგიის ყველაზე ცნობილია ფილმია „დედოფალი“ (2006).

## ფილმოგრაფია
## რესურსები ინტერნეტში 
* 
* პროფილი საიტზე „The Observer“

კატეგორია:ინგლისელი სცენარისტები
კატეგორია:დაბადებული 10 აპრილი
კატეგორია:დაბადებული 1963
კატეგორია:BAFTA-ს გამარჯვებულები (პიროვნებები)
კატეგორია:ბრიტანელი დრამატურგები
კატეგორია:ბრიტანეთის იმპერიის ორდენის კომანდორები
კატეგორია:ცოცხალი ადამიანები
კატეგორია:ლონდონში დაბადებულები
გერჰარდ მერკატორი

**გერჰარდ მერკატორი** (, , ; დ. 5 მარტი, 1512, რუპელმონდე — გ. 2 დეკემბერი, 1594, დუისბურგი) — ფლამანდიელი კარტოგრაფი. ლევენის უნივერსიტეტის დამთავრების შემდეგ იგი ამზადებდა ზუსტ ოპტიკურ ხელსაწყოებს და სცემდა რუკებს, გარდა ამისა, ასწავლიდა გეოგრაფიასა და ასტრონომიას. იყო გეოგრაფისა და გრავიორის რენიერ ფრიზიუს გემას მოწაფე. 1537 წელს გამოუშვა 6 ფურცელზე არსებული პალესტინის რუკა, ხოლო 1538 წელს — მსოფლიოს რუკა. ამ ორმა ნამუშევარმა მერკატორს სახელი მოუხვეჭა როგორც გამოჩენილ კარტოგრაფს, შესაბამისად, მას შეუკვეთეს ფლანდრიის რუკა, რომელიც მან 1540 წელს შეადგინა. მომდევნო წელს, საღვთო რომის იმპერიის იმპერატორმა კარლ V-მ მერკატორს დაავალა ასტრონომიული ხელსაწყოების კრებულის დამზადება. 1541 წელს მან დედამიწის გლობუსი შექმნა, 10 წლის შემდეგ — მთვარის გლობუსი და 1552 წელს ისინი კარლ V-ს აჩუქა. 

1552 წელს წავიდა ემიგრაციაში დუისბურგში. არსებული კარტოგრაფიული მასალის კრიტიკული ანალიზის საფუძველზე მერკატორმა წამოაყენა რუკის შედგენის ახალი მათემატიკურად დასაბუთებული პრინციპები, კერძოდ, რამდენიმე კარტოგრაფიული პროექცია, რომელთაგან ყველაზე მეტად ცნობილია მსოფლიო რუკის ცილინდრული ტოლკუთხა პროექცია (1569), ეგრეთ წოდებული მერკატორის პროექცია, რომელმაც საყოველთაო აღიარება მოიპოვა. მერკატორის პროექცია გამოირჩევა იმით, რომ რუკებზე კუთხეები და ფორმები დაუმახინჯებელია, ხოლო მანძილი შენარჩუნებულია მხოლოდ ეკვატორზე. ამჟამად, იგი გამოიყენება საზღვაო სანავიგაციო და აეროსანავიგაციო რუკების შედგენისათვის. თუმცა, თანამედროვე ისტორიულ-კარტოგრაფიული კვლევების შედეგად, დადგინდა, რომ ასეთი პროექცია გამოიყენებოდა ჯერ კიდევ 1511 წელს, ფართო გამოყენება მან ჰპოვა მხოლოდ მერკატორის წყალობით. 

მერკატორმა გამოთვალა აგრეთვე დედამიწის მაგნიტური პოლუსის კოორდინატები. მერკატორის მთავარი შრომაა ევროპული ქვეყნების რუკების კრებული, რომელსაც უწოდა „ატლასი“ (გამოიცა 1595 წელს, სიკვდილის შემდეგ). მის შესავალ ნაწილში მერკატორი ეხება გეოგრაფიის საგანსა და ამოცანებს.

1544 წელს მერკატორი, რომელიც თანაუგრძნობდა პროტესტანტებს, დააპატიმრეს და ერესში დასდეს ბრალი, თუმცა მალევე გაათავისუფლეს. 1544  წელს მერკატორმა 15 ფურცელზე გამოაქვეყნა ევროპის რუკა. მასზე პირველად და ზუსტად იყო ნაჩვენები ხმელთაშუა ზღვის მოხაზულობა. 1563  წელს შეადგინა ლოთარინგიის რუკა, ხოლო 1564 წელს — ბრიტანეთის კუნძულების რუკა 8 ფურცელზე. 1569 მერკატორმა გამოაქვეყნა „ქრონოლოგია“ (Chronologia) — ასტრონომიული და კარტოგრაფიული ნამუშევრების მიმოხილვა. 3 წლის შემდეგ 15 ფურცელზე გამოუშვა ევროპის ახალი რუკა, ხოლო 1578 წელს პტოლემეს გეოგრაფიის ახალი გამოცემისთვის გრავირებული რუკები, შემდეგ ატლასზე შეუდგა მუშაობას. ატლასის პირველი ნაწილი გამოიცა 1585 წელს, მეორე 1590  წელს, ხოლო მესამე გამოიცა მერკატორის გარდაცვალების შემდეგ, 1595 წელს. ტერმინი „ატლასი“ პირველად შემოგვთავაზა მერკატორმა რუკების კრებულების აღსანიშნავად.

## ხსოვნა
მის პატივსაცემად, მთვარის ერთ-ერთ კრატერს დაარქვეს მერკატორი.

## რესურსები ინტერნეტში 
* გერჰარდ მერკატორი — კოლიერის ენციკლოპედია 

## სქოლიო
კატეგორია:ფლამანდიელი კარტოგრაფები
კატეგორია:ფლამანდიელი გრავიორები
კატეგორია:ბელგიელი გეოგრაფები
კატეგორია:ბელგიელი გამომგონებლები
არენა კორინთიანსი

**არენა კორინთიანსი** () — საფეხბურთო სტადიონი ბრაზილიაში, ქალაქ სან-პაულუს აღმოსავლეთ ნაწილში. სტადიონი აშენდა 2011-2014 წლებში და მისი მფლობელია სპორტული კლუბი „კორინთიანს პაულისტა“.

სტადიონი იტევს 48,234 მაყურებელს და ამ მაჩვენებლით მე-11 არენაა ბრაზილიაში. სპეციალურად 2014 წლის მსოფლიო ჩემპიონატისთვის, დამონტაჟთა დროებითი დასაჯდომი ადგილები და მუნდიალზე 61,606 მაყურებლის მიღება იქნება შესაძლებელი.

## რესურსები ინტერნეტში 
* .
* სტადიონის 3D მოდელი „იუთუბზე“.

## სქოლიო 
კატეგორია:ბრაზილიის საფეხბურთო სტადიონები
კატეგორია:სან-პაულუ